62007CC0101(01)
KONKLUŻJONIJIET TAL-AVUKAT ĠENERALI
MAZÁK
ippreżentati fis-16 ta’ Ottubru 2008 (
1
)
Kawżi magħquda C-101/07 P u C-110/07 P
Coop de France bétail et viande, li kienet Fédération nationale de la coopération bétail et viande (FNCBV) et
vs
Il-Kummissjoni tal-Komunitajiet Ewropej
“Appell — Kompetizzjoni — Suq tal-laħam taċ-ċanga u tal-vitella — Ftehim konkluż bejn federazzjonijiet nazzjonali ta’ dawk li jrabbu u l-biċċiera dwar is-sospensjoni tal-importazzjonijiet ta’ laħam taċ-ċanga u tal-vitella u l-iffissar ta’ prezz minimu ta’ xiri — Multi — Regolament Nru 17 — Artikolu 15(2) — Teħid inkunsiderazzjoni tad-dħul mill-bejgħ ta’ impriżi membri ta’ federazzjonijiet”
1.
Permezz tal-appelli tagħhom, Coop de France bétail et viande, li kienet Fédération nationale de coopération bétail et viande (C-101/07 P) u Fédération nationale des syndicats d’exploitants agricoles, Fédération nationale bovine, Fédération nationale des producteurs de lait kif ukoll Jeunes agriculteurs (C-110/07 P) jitolbu l-annullament tas-sentenza tal-Qorti tal-Prim’Istanza tal-Komunitajiet Ewropej tat-13 ta’ Diċembru 2006, FNCBV et vs Il-Kummissjoni (T-217/03 u T-245/03, Ġabra p. II-4987), li permezz tagħha l-Qorti tal-Prim’Istanza, minn naħa, naqqset il-multa imposta fuqhom mill-Kummissjoni tal-Komunitajiet Ewropej permezz tad-Deċiżjoni 2003/600/KE, dwar proċedura skont l-Artikolu 81 KE (Każ COMP/C.38.279/F3 — Laħam taċ-ċanga Franċiż) (ĠU L 209, p. 12) u, min-naħa l-oħra, essenzjalment ċaħdet ir-rikorsi għal annullament imressqa kontra din id-deċiżjoni.
2.
Permezz ta’ deċiżjoni tad-29 ta’ Jannar 2008, il-Qorti tal-Ġustizzja rrinvijat iż-żewġ kawżi quddiem it-Tielet Awla, komposta minn A. Rosas, il-President tat-Tielet Awla, U. Lõhmus (Relatur), J. Klučka, A. Ó Caoimh u P. Lindh, Imħallfin. Billi ebda waħda mill-partijiet ma talbet li tinstema’, il-Qorti tal-Ġustizzja ddeċidiet li tagħti s-sentenza tagħha mingħajr ma żżomm seduta għat-trattazzjoni.
3.
Jiena ppreżentajt l-ewwel konklużjonijiet tiegħi dwar il-kawżi preżenti fis-17 ta’ April 2008, id-data li fiha ngħalqet il-proċedura orali.
4.
Peress li P. Lindh kellha impediment milli twettaq il-funzjoni tagħha, il-Qorti tal-Ġustizzja (It-Tielet Awla), permezz ta’ digriet tat-2 ta’ Ottubru 2008, iddeċidiet li tissostitwixxiha b’J. N. Cunha Rodrigues u fetħet mill-ġdid il-proċedura orali, skont l-Artikolu 61 tar-Regoli tal-Proċedura.
5.
Peress li seduta oħra ma ġietx organizzata, jien m’għandix x’inżid mal-konklużjonijiet tiegħi tas-17 ta’ April 2008.
I — Konklużjoni
6.
Għaldaqstant, fl-opinjoni tiegħi, il-Qorti tal-Ġustizzja għandha:
1)
tiċħad l-appelli;
2)
tikkundanna lil Coop de France bétail et viande għall-ispejjeż fil-kawża C-101/07 P u tikkundanna lil Fédération nationale des syndicats d’exploitants agricoles, lil Fédération nationale bovine, lil Fédération nationale des producteurs de lait u lil Jeunes agriculteurs għall-ispejjeż fil-Kawża C-110/07 P;
3)
tikkundanna lir-Repubblika Franċiża għall-ispejjeż tagħha.
(
1
)	Lingwa oriġinali: il-Franċiż.